cy ceb cy cy cy cy eo cy es en fr cy cy en ko cy cy cy cy cy cy en ru pt cy cy cy cy cy nl es cy cy cy tr cy cy jbo cy cy cy cy ast en ast en ast cy ast cy ast cy ast cy ast en en ceb cy cy cy cy cy eo cy es en fr cy
Gwefan Llion Jones - Newyddion
"yma ar y cyrion sydd wrth galon pob dim"
Yn y siopau erbyn hyn, y mae cyfrol ddiweddaraf Llion Jones, 'Bardd ar y Bêl'. O Andorra i Lyon, mae'r gyfrol yn dilyn taith gofiadwy tîm pêl-droed Cymru yng nghystadleuaeth Ewro 2016 trwy gwpledi, englynion a chywyddau.
Gyda lluniau lliw gan ffotograffydd swyddogol Cymdeithas Pel-droed Cymru, David Rawcliffe, mae'r llyfr, a ddyluniwyd gan Elgan Griffiths, yn wledd weledol ac yn gofnod perffaith o haf bythgofiadwy 2016.
Meddai Osian Roberts, hyfforddwr y tîm cenedlaethol, yn ei ragair i'r llyfr:  "Mae’r gyfrol hon yn rhoi cyfnod rhyfeddol yn hanes pêl-droed Cymru ar gof a chadw, a hynny ar odl a chynghanedd. Rwy’n gwybod y cewch fodd i fyw yn aildroedio’r lôn i Lyon."
Cafodd y llyfr ei lansio yn Stiwdio Pontio, Bangor nos Lun 21 Tachwedd 2016 yng nghwmni Nic Parry, Geraint Løvgreen, Ifor ap Glyn, Emlyn Gomer ac Ifan Prys.
Os nad ydych o fewn cyrraedd hwylus i siop lyfrau Cymraeg, gallwch brynu'r llyfr o siop y wefan hon.
Newydd ei rhyddhau ar iTunes, Amazon, Google a Spotify y mae 'Nos Da Nostalgia' gan Cadi Gwen.
Cafodd y geiriau ar gyfer y gân eu hysgrifennu gan Llion Jones yn ystod ei gyfnod fel Bardd Preswyl Radio Cymru ym mis Mehefin 2014.
Trwy Cadi Gwen, y mae'r geiriau erbyn hyn wedi cael bywyd newydd.
Cafodd y gân ei chwarae ar y radio am y tro cyntaf ar Raglen Lisa Gwilym, nos Fercher 6 Ebrill 2016 a'i dewis yn Trac yr Wythnos ar Radio Cymru rhwng 25-29 Ebrill 2016.
Am ychydig funudau ar 30 Ebrill, fe gyrhaeddodd y gân rhif 29 yn siartiau iTunes ar gyfer Cerddoriaeth y Byd (World Music).
Y Daith i Ewro 2016 :: Allez Cymru!
Dros gyfnod y Nadolig ar S4C, bydd trydargerddi Llion Jones yn cael eu defnyddio ar raglen ddogfen arbennig gan Rondo Media sy'n croniclo ymgyrch hanesyddol tîm pêl-droed Cymru i gystadleuaeth Ewro 2016 yn Ffrainc yr haf nesaf.
Mae’r rhaglen, sy'n cael ei darlledu am y tro cyntaf nos Lun, 28 Rhagfyr, yn dangos y cynnwrf o'r gemau rhagbrofol yn ogystal â chyfweliadau gyda’r hyfforddwyr, a’r chwaraewyr, gan gynnwys y rheolwr Chris Coleman, yr is-reolwr Osian Roberts a’r capten Ashley Williams.
Yn gyfeiliant i'r cyfan bydd y trydargerddi a gyfansoddodd Llion Jones wrth i'r ymgyrch gofiadwy fynd rhagddi.
Newydd wedd nawr sydd iddi
Croeso i'r wefan ar ei newydd wedd. Hoffwch hon os hoffech chi!
Pencampwyr Talwrn y Beirdd 2014
Mewn gornest gofiadwy ym mhabell lên Eisteddfod Genedlaethol Sir Gâr, daeth tîm Caernarfon yn fuddugol yn rownd derfynol 'Talwrn y Beirdd' yn erbyn tîm Y Glêr. Yn y llun, gwelir Llion Jones (chwith) yng nghwmni'r Meuryn, Ceri Wyn Jones, a'i gyd-aelodau yn nhîm Caernarfon, Ifan Prys, Ifor ap Glyn a Geraint Lövgreen.
Yn fy lander mae deryn, gyda'i sêr o lygaid syn mae'n gorwedd dan hedd fy nho. Ai hebog basiodd heibio?… https://t.co/g1Tape3One
Ar boster mae camp Geraint (@shwldimwl A3 yw'r maint). https://t.co/0iCKsJZG3G
Rhag drewdod cas dylasech hawlio trôns sy'n ffiltro rhech. #esblygiad # hysbyspwysig https://t.co/EQNRB0Ahc4
Mae fy wyneb, mae'n debyg, yn annwyl gan wawdlunwyr peryg, clustiau mawr yn chwarae mig â thrwyn fel llethrau'r 'R… https://t.co/L5Iah4cTOm
Y mae haf yn Oriel Môn, un haf sy'n llawn atgofion, ym mhob darlun, bob munud, Owain Fôn, mae'n haf o hyd.… https://t.co/Hp12CYOBfe
@rhysioro Arafwch? Wel pa ryfedd nad yw baich laid-back eich cynghanedd i'r Bîb yn fwy byw na'r bedd, yn llawn llinellau'r llynedd. #ytalwrn
@rhysioro Ar wib awn dros yr aber tua'r haul, gan mai trech bob amser awen fel watsh nag un flêr a honno ar ei hanner.
Copyright © 2018 Gwefan Llion Jones. All Rights Reserved.
Joomla! is Free Software released under the GNU General Public License.